  Майя Бывальцева Ижкарысь Устинов ёросысь выль бассейнэз но спортзалэз федерал программае пыртыны чаклало. Лэсьтӥськонлэн концепциез 2016-тӥ арын дасямын луыны кулэ. Ижкарысь мер но экономика удысъёсты азинтонъя йылпумъянъёслы сӥзем кенешонын 1-тӥ оштолэзе со сярысь ивортӥз шоркарлэн кивалтӥсез Юрий Тюрин. Ёросын спортзал, бассейн но усьтэм спортплощадкаос пуктыны чаклало. «Устинов ёросын спортъя объектъёсты — спортзалэз, уян бассейнэз но усьтэм спортплощадкаосты пуктон концепциез 2016-тӥ арын дасяны но соосты лэсьтонэз «2016-тӥ-2020-тӥ аръёсы Росси Федерациын физкультураез но спортэз азинтон» нимысьтыз федерал программае пыртоно», — ужпум пуктӥз Ижкарлэн тӧроез. Юрий Тюринлэн верамезъя, туэ «Торпедо» стадионын спортзал пуктонэз йылпумъяны, «Союз» стадионэз выльдыны, карысь ваньмаз ёросъёсын спортплощадкаос но хоккей коробкаос пуктон ужъёсты азьланьтыны чакламын. Тегъёс: Спорт Ижкар ЮрийТюрин Удмуртия  